เธียคลา ออห์ลันแดร์

เธียคลา ออห์ลันแดร์ (; 3 มิถุนายน ค.ศ. 1855 – 8 เมษายน ค.ศ. 1925) เป็นนักแสดงละครเวทีและภาพยนตร์ญิงชาวสวีเดน ซึ่งเริ่มอาชีพการแสดงบนเวทีในช่วงปลายคริสต์ศตวรรษที่ 19 และดำเนินไปจนถึงต้นคริสต์ทศวรรษ 1920

ชีวิตในวัยเด็กและอาชีพบนเวที 
ออห์ลันแดร์มีชื่อตอนเกิดคือเธียคลา อตทิลเลีย ออห์ลันแดร์ เธอเกิดที่นอร์เชอปิง และเริ่มศึกษาละครในฐานะศิษย์ของฟรันส์ เฮียดไบก์ ใน ค.ศ. 1872 เธอศึกษาต่อที่โรงเรียนโรงละครหลวงตั้งแต่ ค.ศ. 1874 ถึง ค.ศ. 1877 เธอได้รับการเปิดตัวบนเวทีที่โรงละครหลวงในปี ค.ศ. 1877 ในละครเรื่องเอตนัมน์ (Ett namn) เธอทำงานอยู่ที่โรงละครจนกระทั่งปี ค.ศ. 1922 และตั้งแต่ปี ค.ศ. 1908 ถึง ค.ศ. 1915 ก็เป็นครูสอนละครที่โรงละครด้วย ออห์ลันแดร์กลายเป็นหนึ่งในนักแสดงละครเวทีหญิงระดับแนวหน้าของสแกนดิเนเวีย โดยปรากฏตัวในบทของเฮนริก อิบเซิน, บีเยินส์จาเนอ บีเยินซ็อน, ลุดวิก โฮลแบร์ก, ออกุสต์ บลอนช์, แอกเซล เอมิล เบตโซนิช ท่ามกลางคนอื่น ๆ เธอเป็นนักแสดงหญิงระดับแนวหน้าของโรงละครในปี ค.ศ. 1888 และได้รับลิตเตรีเซตาร์ติบุสในปี ค.ศ. 1891

อาชีพนักแสดงภาพยนตร์ 
ออห์ลันแดร์ยังปรากฏตัวในภาพยนตร์เงียบของสวีเดนสามเรื่องในช่วงต้นคริสต์ทศวรรษ 1920 ได้แก่ เอลิซาเบต ปี ค.ศ. 1921 ของกุนนาร์ คลินไบก์, กุนนาร์เฮียเดส ซอกา ปี ค.ศ. 1923 ของเมาริตซ์ สติลแลร์ และเรือนรก () ปี ค.ศ. 1923 ของวิคตอร์ เชอสเติร์ม

อ้างอิง

แหล่งข้อมูลอื่น 

 
 Svenska Filminstitutet
 Idun, 7 April, 1893

นักแสดงละครเวทีหญิงชาวสวีเดน
นักแสดงภาพยนตร์หญิงชาวสวีเดน
บุคคลจากนอร์เชอปิง